’ते ए इत्थें फकोड़ी दे बूटे दे उप्परें सौनू ठौक्करै दे थेह् हे। सौनू ने फौजी नौकरी कीती दी ही। भ्रांए कोला बक्ख होइयै इत्थें आई गेआ हा। त्रै जागत हे। दो पलटनी च भरथी होई गे हे। इक सन् 65 दी लड़ोई च पूर्वी सीमा पर मारेआ गेआ हा। दूआ छुट्टी पर आए दा हा जे इक दिन जाड़ बस्हाठियां लैन गेदे गी रिच्छैं पंगी टकाया। ओ बी नेईं बचेआ। सौनू इस्सै गमै च मरी गेआ हा। त्रीया जागत माऊ गी ते दऊं बिधवा जुआन भरजाइयें गी लेइयै उस सामनी धारा दे पार चली गेआ ऐ।"